Publication: Magyar Közlöny
Issue: MK-2003-124 (Year: 2003, Number: 124)
Era: 1990-2004
Section: a 20/1992. (VII. 21) KHVM rendelethez
Paragraph Index: 80

10. A vizsga helyszíne A vizsga rutinmanõverek felmérésére irányuló részét speciális rutinpályán is le lehet bonyolítani. Ahol az megvalósítható, a vizsgának a forgalomban tanúsított magatartás felmérésére irányuló részének beépített területeken kívüli utakra, gyorsforgalmi utakra és autópályákra (vagy hasonlókra) ugyanúgy ki kell terjednie, mint a városi utak mindenféle típusára (lakóövezetek, 30 és 50 km/óra sebességkorlátozású területek, városi gyorsforgalmi utak); ezeknek mindazokat a különbözõ nehézségi típusokat képviselniük kell, amelyekkel a gépjármûvezetõk nagy valószínûséggel találkoznak. Az is kívánatos, hogy a vizsga különbözõ sûrûségû forgalmi körülmények között történjen. A közúti vezetéssel töltött idõt optimálisan kell felhasználni a vizsgázó valamennyi fellelhetõ különbözõ közlekedési területen való felmérésére, külön hangsúlyt fektetve az e területek közötti váltásra. C) A GÉPJÁRMÛVEK VEZETÉSÉHEZ SZÜKSÉ- GES ISMERET, JÁRTASSÁG ÉS MAGATARTÁS Valamennyi gépjármû vezetõjének minden idõpillanatban rendelkeznie kell az 1—9. pontban foglalt ismeretekkel, jártassággal és magatartással, hogy képes legyen: — a forgalmi veszélyhelyzeteket felismerni és felmérni azok veszélyességének mértékét, — megfelelõ mértékben az irányítása alatt tartani a gépjármûvet úgy, hogy ne okozzon veszélyes helyzeteket, illetve ilyen helyzetben megfelelõen tudjon reagálni, — a közúti közlekedés szabályait betartani, különösen azokat, amelyek célja a közúti balesetek megelõzése és a forgalom folyamatosságának fenntartása, — a jármûben minden jelentõsebb mûszaki meghibásodást észlelni, különösen azokat, amelyek biztonsági veszélyforrást jelentenek, és azokat megfelelõ módon meg tudja javíttatni, — számításba venni a vezetõi magatartást befolyásoló minden tényezõt (pl. alkoholt, fáradtságot, gyenge látást stb.) annak érdekében, hogy megõrizze a biztonságos vezetéshez szükséges készségek teljes szintjét, — a többiek iránti tiszteletadással elõsegíteni valamennyi közúti közlekedõ, különösen a leggyengébbek és a legvédtelenebbek biztonságát.”

Source: https://magyarkozlony.hu/hivatalos-lapok/d697ab75a97cbdf6cea3aef37fd146b9ce0b7b68/dokumentumok/96cdba5aacdc14ea193624a6d2589e97dd9ad694/letoltes